Mecos FG Ogrobe

O **Mecos Fútbol Gaélico Ogrobe** é un club de fútbol gaélico galego, da vila do Grove. Foi fundado en 2012 é membro fundador da Asociación Galega de Fútbol Gaélico e xoga na Liga Galega de Fútbol Gaélico ademais tamén xoga a Copa Galega de Fútbol Gaélico e o Campionato Ibérico de Fútbol Gaélico. É o primeiro equipo nacido na comarca do Salnés.

## Historia 
O Club Mecos FG Ogrobe creárono un grupo de mozos da zona, co obxectivo de popularizar e estender o fútbol gaélico entre a mocidade galega. O 5 de novembro de 2012 comezou a xestarse a idea do equipo. O día 24 de novembro decídese dar o paso da creación do equipo, cun grande apoio popular, e o día 22 de decembro de 2012 comezaron os adestramentos.

O 9 de marzo de 2013 xunto cos equipos A Coruña Fillos de Breogán e Irmandinhos A Estrada constitúen a Asociación Galega de Fútbol Gaélico.

O 23 de marzo de 2013 os Mecos xogaron o primeiro partido da súa historia contra os Ártabros de Oleiros no que foi tamén o seu primeiro partido oficial na Liga Galega de Fútbol Gaélico 7 contra 7.

O 22 de xuño de 2013 os Mecos remataron a primeira tempada da súa historia cun 4º posto na Liga Galega de Fútbol Gaélico 7 contra 7 sendo o único equipo que acadou vencer os campións, os Bráithreachas da Estrada.

En xuño de 2013 crease o equipo feminino, o Mecas F.G., que conta cunhas 20 xogadoras. As Mecas forman parte da Liga Galega de Fútbol Gaélico Feminina, que na súa primeira edición tan só tiña 3 equipos, pero na que actualmente compiten 7 equipos galegos. Participan, ademais, na Copa Galega de Fútbol Gaélico Feminina e no Campionato Ibérico de Fútbol Gaélico Feminino.

Na tempada 2013/14 a marcha dos equipos foi moi irregular rematando as súas respectivas ligas cun 3º posto no caso do equipo feminino e un 4º posto no caso do masculino. Porén os resultados da Copa Galega de Fútbol Gaélico foron sensiblemente mellores no caso do equipo masculino que acadou o 3º posto nun campionato con 8 equipos, o que acudían en cadro debido ás numerosas baixas, o equipo feminino rematou a copa en 4º lugar.

Na tempada 2015/2016 o equipo masculino viuse relegado á segunda división tras unha mala tempada e mesmo incorrer nunha aliñación indebida nun partido que rematara con vitoria.

Nesta tempada 2016/2017 o equipo volveu á primeira división logo dunha gran tempada na que so foi derrotado en dúas ocasións.

Dende 2013 conta ademais cun grupo de nenos e nenas de distintos colexios do Grove que todas as semanas se forman na práctica deste deporte.

## Clasificación feminina 
### 2013/2014 
3ª Liga Galega de Fútbol Gaélico 15px

4ª Copa Galega de Fútbol Gaélico

### 2014/2015 
4ª Liga Galega de Fútbol Gaélico

3ª Copa Galega de Fútbol Gaélico 15px (combinado con Auriense FG)

6ª Campionato Ibérico de Fútbol Gaélico

### 2015/2016 
6ª Liga Galega de Fútbol Gaélico

### 2016/2017 
8ª Liga Galega de Fútbol Gaélico

## Clasificación masculina 
### 2013 
4º Liga Galega de Fútbol Gaélico 7 contra 7

8º Campionato Ibérico de Fútbol Gaélico

### 2013/2014 
4º Liga Galega de Fútbol Gaélico

3º Copa Galega de Fútbol Gaélico 15px

### 2014/2015 
4º Liga Galega de Fútbol Gaélico

9º Copa Galega de Fútbol Gaélico

10º Campionato Ibérico de Fútbol Gaélico

### 2015/2016 
5ª Liga Galega de Fútbol Gaélico

### 2016/2017 
1ª Liga Galega de Fútbol Gaélico de Segunda División 15px

## Títulos 
1 Liga Galega de Fútbol Gaélico de Segunda División

## Uniforme 
* Uniforme titular: Camisola metade azul mariño e metade azul mar. Pantalón azul mariño. Medias azul mariño. 
* Uniforme alternativo: Camisola metade branca e metade azul mar. Pantalón branco. Medias azul mar.

## Xogadores/as 
### Cadro Feminino 2013/14 
:*Datos do 1 de xaneiro de 2017.*

### Cadro Masculino 2013/14 
:*Datos do 1 de xaneiro de 2017.*

* 12px|Capitán Capitán

## Corpo técnico 
## Véxase tamén 
### Ligazóns externas 
* Páxina oficial do club
* Páxina do club en Facebook
* Páxina do club en Twitter
*Asociación Galega de Fútbol Gaélico